CELEX: 22009D0056
Language: mt
Date: 2009-05-29 00:00:00
Title: Deċiżjoni tal-Kumitat Konġunt taż-ŻEE Nru 56/2009 tad- 29 ta’ Mejju 2009 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

3.9.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 232/4
               
            DEĊIŻJONI TAL-KUMITAT KONĠUNT TAŻ-ŻEE
      Nru 56/2009
      tad-29 ta’ Mejju 2009
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim kien emendat bid-Deċiżjoni tal-Kumitat Konġunt taż-ŻEE Nru 41/2009 tas-24 ta' April 2009 (1).
               
            
                  (2)
               
               
                  Id-Deċiżjoni tal-Kummissjoni 2008/77/KE tat-25 ta' Jannar 2008 li tapprova l-pjanijiet għall-eradikazzjoni tad-deni klassiku tal-ħnieżer fil-ħnieżer slavaġ u t-tilqim ta' emerġenza għa dawk il-ħnieżer kontra dik il-marda fil-Bulgarija (2) għandha tiddaħħal fil-Ftehim.
               
            
                  (3)
               
               
                  Id-Deċiżjoni tal-Kummissjoni 2008/88/KE tat-28 ta’ Jannar 2008 li temenda d-Deċiżjoni 2005/59/KE dwar żoni fejn il-pjanijiet għall-eradikazzjoni tad-deni klassiku tal-ħnieżer fil-ħanżir salvaġġ u t-tilqim ta’ emerġenza għall-ħanżir salvaġġ kontra d-deni klassiku għandhom jiġu implimentati fis-Slovakkja (3) għandha tiġi inkorporata fil-ftehim.
               
            
                  (4)
               
               
                  Id-Deċiżjoni tal-Kummissjoni 2008/97/KE tat-30 ta’ Jannar 2008 li temenda d-Deċiżjoni 93/52/KEE fir-rigward tad-dikjarazzjoni li ċerti reġjuni amministrattivi fl-Italja huma uffiċjalment ħielsa mill-bruċellosi (B. melitensis) u d-Deċiżjoni 2003/467/KE fir-rigward tad-dikjarazzjoni li ċerti reġjuni amministrattivi tal-Italja huma uffiċjalment ħielsa mit-tuberkolosi tal-bovini u mill-bruċellosi tal-bovini u li ċerti reġjuni amministrattivi tal-Polonja huwa uffiċjalment ħielsa mill-lewkosi enżootika tal-bovini (4), kif korretta minn ĠU L 281, 24.10.2008, p. 35, għandha tkun inkorporata fil-ftehim.
               
            
                  (5)
               
               
                  Id-Deċiżjoni tal-Kummissjoni 2008/159/KE tat-22 ta’ Frar 2008 li tirrevoka d-Deċiżjoni 2007/683/KE li tapprova l-pjan għall-qerda tad-deni klassiku tal-ħnieżer fi ħnieżer slavaġ f’ċerti żoni tal-Ungerija (5) għandha tiġi inkorporata fil-Ftehim.
               
            
                  (6)
               
               
                  Din id-Deċiżjoni m'għandhiex tapplika għall-Iżlanda u l-Liechtenstein,
               
            IDDEĊIEDA DAN LI ĠEJ:
      Artikolu 1
      Il-Kapitolu I tal-Anness I għandu jiġi emendat kif ġej:
      
                  1.
               
               
                  Taħt l-intestatura “L-ATTI LI L-ISTATI TAL-EFTA U L-AWTORITÀ TAS-SORVELJANZA TAL-EFTA GĦANDHOM IQISU KIF MISTĦOQQ”, l-inċiż li ġej għandu jiżdied mal-punt 29 (Id-Deċiżjoni tal-Kummissjoni 2005/59/KE) fil-Parti 3.2:
                  
                              “—
                           
                           
                              
                                 32008 D 0088: Id-Deċiżjoni tal-Kummissjoni 2008/88/KE tat-28 ta’ Jannar 2008 (ĠU L 28, 1.2.2008, p. 34).”
                           
                        
            
                  2.
               
               
                  Taħt l-intestatura “ATTI LI L-ISTATI EFTA U L-AWTORITÀ TA' SORVELJANZA GĦANDHOM IQISU KIF MISTĦOQ” għandu jiżdied dan li ġej mal-punt 42 (id-Deċiżjoni tal-Kummissjoni 2007/683/KE) f'Taqsima 3.2:
                  “kif emendat minn:
                  
                              —
                           
                           
                              
                                 32008 D 0159: Id-Deċiżjoni tal-Kummissjoni 2008/159/KE tat-22 ta' Frar 2008 (ĠU L 51, 26.2.2008, p. 21).”
                           
                        
            
                  3.
               
               
                  Taħt l-intestatura “ATTI LI L-ISTATI TAL-EFTA U L-AWTORITÀ TA' SORVELJANZA TAL-EFTA GĦANDHOM IQISU KIF DOVUT”, il-punt li ġej għandu jiddaħħal wara l-punt 43 (id-Deċiżjoni tal-Kummissjoni 2007/870/KE) fil-Parti 3.2:
                  
                              “44.
                           
                           
                              
                                 32008 D 0077: Id-Deċiżjoni tal-Kummissjoni 2008/77/KE tat-25 ta' Jannar 2008 li tapprova l-pjanijiet għall-2008 għall-eradikazzjoni tad-deni klassiku tal-ħnieżer fil-ħnieżer slavaġ u t-tilqim ta' emerġenza għal dawk il-ħnieżer kontra dik il-marda fil-Bulgarija (ĠU L 23, 26.1.2008, p. 28).
                              Dan l-att m'għandux japplika għall-Iżlanda.”
                           
                        
            
                  4.
               
               
                  L-inċiż li ġej għandu jiżdied mal-punti14 (id-Deċiżjoni tal-Kummissjoni 93/52/KE) u 70 (id-Deċiżjoni tal-Kummissjoni 2003/467/KE) fil-Parti 4.2:
                  
                              “—
                           
                           
                              
                                 32008 D 0097: Id-Deċiżjoni tal-Kummissjoni 2008/97/KE tal-30 ta' Jannar 2008 (ĠU L 32, 6.2.2008, p. 25), kif ikkoreġuta bil-ĠU L 281, 24.10.2008, p. 35.”
                           
                        
            Artikolu 2
      Għandhom ikunu awtentiċi t-testi tad-Deċiżjonijiet 2008/77/KE, 2008/88/KE, 2008/97/KE, kif ikkorreġuti mill-ĠU L 281, 24.10.2008, p. 35, u 2008/159/KE fl-ilsien Norveġiż, li jridu jiġu ppubblikati fis-Suppliment għaż-ŻEE ta’ Il-Ġurnal Uffiċjali tal-Unjoni Ewropea.
      Artikolu 3
      Din id-Deċiżjoni għandha tidħol fis-seħħ nhar it-30 ta' Mejju 2009, sakemm ikunu ġew magħmula n-notifiki kollha taħt l-Artikolu 103(1) tal-Ftehim ill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta’ Mejju 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 162, 25.6.2009, p. 16.
      
         (2)  ĠU L 23, 26.1.2008, p. 28.
      
         (3)  ĠU L 28, 1.2.2008, p. 34.
      
         (4)  ĠU L 32, 6.2.2008, p. 25.
      
         (5)  ĠU L 51, 26.2.2008, p. 21.
      
         (*)  L-ebda ħtiġijiet kostituzzjonali ma huma indikati